নরসিংহগড় রাজ্য

নরসিংহগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। এই রাজ্যটি মূলত ছিলো রাজগড় রাজ্যের মধ্যে একটি দ্বীপের মতো, ফলে এটি চতুর্দিকে রাজগড় রাজ্য দ্বারা বেষ্টিত ছিলো৷ রাজ্যটি  ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটি জনসংখ্যা ছিল ৯২,০৯৩ জন এবং বার্ষিক রাজস্বের পরিমাণ ছিল ৫,০০,০০০ ভারতীয় মুদ্রা।

রাজ্যটির প্রশাসনিক দপ্তর ও রাজধানী ছিল নরসিংহগড় শহরে যা বর্তমানে রাজগড় জেলায় অবস্থিত।

ইতিহাস
১৬৮১ খ্রিস্টাব্দে একজন হিন্দু ক্ষত্রিয় পারমার রাজগোষ্ঠীর রাজপুত রাজা এই রাজ্যের প্রতিষ্ঠা করেছিলেন। তারা নিজেদের ঊমত তথা রাজা ভোজের বংশধর বলে উল্লেখ করতেন। এই রাজ্যটি পূর্বে রাজগড় রাজ্যেরই অংশ ছিল, উভয় রাজ্যের শাসকগণ ছিলেন একই রাজপুত বংশের উত্তরসূরী। মনে করা হয় রাজগড় রাজ্যেরই কোন বংশধর এই রাজ্যেরও প্রতিষ্ঠা করেন। রাজ্যটি ইন্দোর রাজ্যের হোল্কার রাজাদের একটি সামন্ত জায়গীর ছিল। কিন্তু ১৮৭২ খ্রিস্টাব্দে ব্রিটিশরা এটিকে একটি পৃথক দেশীয় রাজ্য হিসেবে ঘোষণা করেন।Princely States of India

১৯৪৭ খ্রিস্টাব্দে ভারতের স্বাধীনতা লাভের পর এই নরসিংহগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

শাসকবর্গ
নরসিংহগড় দেশীয় রাজ্যের শাসকগণ রাজা উপাধিতে ভূষিত হতেন, এছাড়াও এটি ছিল একটি ১১ তোপ সেলামী সম্মানপ্রাপ্ত রাজ্য। Rajput Provinces of India - Narsinghgarh

রাজা 
১৮৭২ - মার্চ ১৮৭৩            হনবন্ত সিং 
১৮৭৩ - এপ্রিল ১৮৯০            প্রতাপ সিং 
২৮ জুন ১৮৯০ - ১৮৯৬         মহাতাব সিং
১৮৯৬ - ২২ এপ্রিল ১৯২৪         অর্জুন সিং (৩ জুন ১৯১৬ থেকে স্যার অর্জুন সিং)
২৩ এপ্রিল ১৯২৪ – ১৫ আগস্ট ১৯৪৭  বিক্রম সিং (১ জানুয়ারি ১৯৪১ থেকে, স্যার বিক্রম সিং)

তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৬৮১-এ ভারতে প্রতিষ্ঠিত
বিষয়শ্রেণী:দমোহন জেলা
বিষয়শ্রেণী:রাজপুত
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৬৮১-এ প্রতিষ্ঠিত রাষ্ট্র ও অঞ্চল